ಜಾರ್ಜಸ್ ವಿಟಾನ್ ತನ್ನ ತಂದೆಯ ಮರಣದ ನಂತರ ಸಂಸ್ಥೆಯನ್ನು ವಿಶ್ವವ್ಯಾಪಕವಾಗಿ ಕಟ್ಟಲು ಹೋರಾಟವನ್ನು ಪ್ರಾರಂಭಿಸಿದರು, ೧೮೯೩ ರಲ್ಲಿ ಸಂಸ್ಥೆಯ ಉತ್ಪನ್ನಗಳನ್ನು ಶಿಕಾಗೊ ವಿಶ್ವ ಪರಿಷೆಯಲ್ಲಿ ಪ್ರದರ್ಶಿಸಿದರು. ೧೮೯೬ ರಲ್ಲಿ ಸಂಸ್ಥೆಯು ವಿಶಿಷ್ಠವಾದ ವ್ಯಾಪಾರದ ಮುದ್ರೆ ರಟ್ಟು ಬಟ್ಟೆಯನ್ನು (ಮೊನೊಗ್ರಾಮ್ ಕ್ಯಾನ್ವಾಸ್) ಪ್ರಾರಂಭಿಸಿದರು ಮತ್ತು ವಿಶ್ವದಾದ್ಯಂತ ಹಕ್ಕುಪತ್ರಗಳನ್ನು (ಪೇಟೆಂಟ್) ಗಳಿಸಿದರು. ಹಳೆಯ ವಿಕ್ಟೋರಿಯ ಯುಗದಲ್ಲಿನ ಜಪಾನೀ ಮತ್ತು ಪೂರ್ವದ ವಿನ್ಯಾಸಗಳ ಪ್ರವೃತ್ತಿಯ ಆಧಾರದ ಮೇಲೆ ರಚನಾ ಚಿನ್ಹೆಗಳಾದ ಕಾಟರ್-ಫ಼ಾಯಿಲ್ ಗಳು ಮತ್ತು ಹೂವುಗಳು (ಹಾಗೆಯೇ LV ವ್ಯಾಪಾರದ ಮುದ್ರೆ) ಬಳಕೆಯಾಗಿದೆ. ತರುವಾಯ ಹಕ್ಕುಪತ್ರ (ಪೇಟೆಂಟ್)ಗಳು, ನಕಲು ಮಾಡುವಿಕೆಯನ್ನು ತಡೆಯುವುದರಲ್ಲಿ ಬಹಳ ಯಶಸ್ವಿಯಾಯಿತು. ಅದೇ ವರ್ಷದಲ್ಲಿ ಜಾರ್ಜ್ ಅಮೇರಿಕಕ್ಕೆ ಪ್ರಯಾಣಿಸಿದರು, ಆಗ ಅವರು ಅನೇಕ ನಗರಗಳಿಗೆ ಸಂಚಾರ ಮಾಡಿದರು (ನ್ಯುಯೊರ್ಕ್, ಫಿಲಡೆಲ್ಫಿಯ, ಶಿಕಾಗೊ) ಹಾಗೂ ಭೇಟಿಯ ಸಮಯದಲ್ಲಿ ಲೂಯಿ ವಿಟಾನ್ ಉತ್ಪನ್ನಗಳನ್ನು ಮಾರಾಟಮಾಡಿದರು. ೧೯೦೧ ರಲ್ಲಿ ಲೂಯಿ ವಿಟಾನ್ ಸಂಸ್ಥೆಯು "ಸ್ಟೀಮರ್ ಚೀಲ" ವನ್ನು ಪರಿಚಯಿಸಿದರು, ಇದು ಚಿಕ್ಕದಾದ ಪೆಟ್ಟಿಗೆಯ ಭಾಗ ಮತ್ತು ವಿಟಾನ್ ಪ್ರಯಾಣಿಕರ ಪೆಟ್ಟಿಗೆಯ ಒಳಗಿಡುವಂತೆ ವಿನ್ಯಾಸ ಮಾಡಲಾಗಿದೆ.

೧೯೧೩ ರ ಹೊತ್ತಿಗೆ ಲೂಯಿ ವಿಟಾನ್ ಕಟ್ಟಡ ಚಾಮ್ಪ್ಸ್-ಎಲಿಸೀಸ್ ಮೇಲೆ ತೆರೆಯಿತು. ಅದು ಆ ಸಮಯದಲ್ಲಿ ಪ್ರಪಂಚದಲ್ಲೇ ಬಹು ದೊಡ್ಡದಾದ ಪ್ರಯಾಣದ ಸಾಮಾನುಗಳ ಅಂಗಡಿ. ವಿಶ್ವ ಸಮರ I ಆರಂಭಗೊಂಡಾಗ ಇದರ ಅಂಗಡಿಗಳು ನ್ಯೂಯಾರ್ಕ್, ಬಾಂಬೆ, ವಾಶಿಂಗ್ಟನ್, ಲಂಡನ್, ಅಲೆಗ್ಝಾಂಡ್ರಿಯ ಮತ್ತು ಬ್ಯೂನಸ್ ಏರ್ಸ್ ನಲ್ಲೂ ತೆರೆದವು. ತರುವಾಯ, ೧೯೩೦ ರಲ್ಲಿ ಕೀಪಲ್ ಚೀಲಗಳನ್ನು ಪ್ರಾರಂಭಿಸಿದರು. ೧೯೩೨ ರ ಸಮಯದಲ್ಲಿ LV "ನೊಯ್" ಚೀಲಗಳನ್ನು ಪರಿಚಯಿಸಿದರು. ಈ ಕೈ ಚೀಲವು ಮೂಲವಾಗಿ ಬಾಟಲ್ ಗಳ ಸಾಗಣೆಗೆಂದು ಮದ್ಯ ವ್ಯಾಪಾರಿಗಳಿಗಾಗಿ ತಯಾರಿಸಿದರು. ಕೂಡಲೆ ಅದರ ಬಳಿಕ, ಲೂಯಿ ವಿಟಾನ್ "ಸ್ಪೀಡಿ" ಕೈ ಚೀಲಗಳನ್ನು ಪರಿಚಯಿಸಿದರು (ಇವೆರಡೂ ಇಂದಿಗೂ ತಯಾರಿಸುತ್ತಾರೆ). ೧೯೩೬ ರಲ್ಲಿ ಜಾರ್ಜಸ್ ವಿಟಾನ್ ನಿಧನ ಹೊಂದಿದರು, ಮತ್ತು ಅವರ ಮಗ ಗಾಸ್ಟನ್-ಲೂಯಿ ವಿಟಾನ್ ಸಂಸ್ಥೆಯ ತಮ್ಮ ನಿಯಂತ್ರಣಕ್ಕೆ ತೆಗೆದುಕೊಂಡರು.

ವ್ಯಾಪಾರದ ಗುರುತು
೧೮೯೩ ರಿಂದ ೧೯೩೯
ಇತಿಹಾಸ
ನಕಲುಮಾಡುವಿಕೆ